༈ མཚན་ཙམ་གྱིས་ཀྱང་ངེས་ལེགས་ལ་བཀོད་པ། །འཇིག་རྟེན་གསུམ་ན་ཡོངས་
གྲགས་དཔལ་གྱི་རྒྱལ། །མགོན་པོ་ཐུགས་རྗེ་ཆེན་པོས་རབ་བཏབ་པའི། །སྨོན་ལམ་
བདག་སོགས་འགྲོ་ལ་འགྲུབ་བྱིན་རློབས། །མ་དག་ལོག་ལམ་འཕྱན་ལས་འདྲེན་མཁས་
ཤིང༌། །སྲིད་པའི་ཉེས་བརྒྱ་ཟིལ་གནོན་གཟི་བརྗིད་ཅན། །སྙན་པའི་སྒྲ་དབྱངས་རྒྱལ་
པོས་རབ་྾། །སྨོན་ལམ་྾། །འཛམ་བུ་ཆུ་བོའི་གསེར་སྦྱངས་བཟང་པོའི་འོད། །མུན་
ཚོགས་དྲི་མེད་རིན་ཅེན་སྣང་བ་ཅན། །བརྟུལ་ཞུགས་གྲུབ་པའི་མཐུ་ཡིས་རབ་྾། །
སྨོན་ལམ་྾། །འཁོར་བ་མྱ་ངན་ཚོགས་ལ་འཇིགས་མེད་པ། །མཆོག་གི་མཛད་པའི་
དཔལ་གྱི་རྒྱལ་པོ་ཡིས། །སྐྱེ་རྒུ་ཡོངས་ལ་རྗེས་བརྩེས་རབ་྾། །སྨོན་ལམ་྾། །བདེན་
གཉིས་ཟུང་འཇུག་ཆོས་སྒྲ་འགྲོ་ཀུན་གྱི། །ཐོས་འཛིན་རྒྱན་དུ་ལེགས་བསྒྲགས་རྒྱ་མཚོ་
ཆེའི། །གོས་ཅན་དབྱངས་ཀྱིས་འགེངས་དེས་རབ་྾། །སྨོན་ལམ་྾། །ཆོས་ཀྱི་རྒྱ་
མཚོར་མཆོག་གི་བློ་གྲོས་རླབས། །ཡོལ་མེད་རྣམ་པར་རོལ་པས་གཞན་གྱི་སེམས། །
མངོན་པར་མཁྱེན་པའི་རྒྱལ་པོས་རབ་བཏབ་྾། །སྨོན་ལམ་྾། །ཐུགས་རྗེ་སྨན་གྱི་དྲི་
ཡིས་སྒྲིབ་གཉིས་ནད། །དྲུང་འབྱིན་འགྲོ་བའི་བླ་མ་བཻ་ཌཱུརྻའི། །མདོག་བཟང་འོད་ཀྱི་
རྒྱལ་པོས་རབ་྾། །སྨོན་ལམ་྾། །སྙིགས་མ་ལྔ་བདོའི་སྐྱེ་(༢༡༣ན)རྒུར་བརྩེ་བ་ཆེས། །
བདེ་བར་གཤེགས་པ་བདུན་གྱི་སྨོན་ལམ་མདོ། །ཤཱཀྱ་སེང་གེས་ལེགས་གསུངས་དེ་
དོན་བཞིན། །མ་རྒན་འགྲོ་དྲུག་ཀུན་གྱིས་འགྲུབ་པར་ཤོག །གྲུ་འཛིན་རི་བོའི་སྤོ་ནས་
དུས་དྲུག་ཏུ། །དཀྱུས་རིང་སྤྱན་ཀྱིས་གཟིགས་པ་ལྷུར་མཛད་པའི། །ཕྱག་ན་པད་དཀར་
319

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཞ༽
འཆང་དེས་སེམས་ཅན་རྣམས། །མཐོ་རིས་ཐར་པའི་ལམ་དུ་དྲང་བར་གསོལ། །རྡོ་རྗེ་
སློབ་དཔོན་ལུས་ལ་རྒྱལ་བ་ཀུན། །ཚང་བའི་རྟེན་འབྲེལ་རྒྱུ་འབྲས་བསླུ་མེད་འབྲས། །
འདི་དང་ཚེ་རབས་གཏན་གྱི་མདུན་མའི་ཚོགས། །འགྲུབ་པའི་སྐལ་བ་བཟང་པོར་
བདག་འགྱུར་ཤོག །ཅེས་པ་འདིའང་དྲུང་འཚོ་ངག་དབང་ལྷག་བསམ་གྱིས་སྨན་བླ་
བདེ་གཤེགས་བརྒྱད། སྤྱན་རས་གཟིགས། འདྲ་འབག་རྣམས་བཞེངས་པའི་རྒྱབ་
ཡིག་དགོས་ཚུལ་བཞིན་ཟ་ཧོར་གྱིས་བནྡེས་སྦྱར་བའི་ཡི་གེ་པ་ནི་དགེ་སློང་འཇམ་
དབྱངས་གྲགས་པའོ། །།